**Øyvind Torvund** (født 1976 i Porsgrunn) er en norsk komponist. Han har nordisk grunnfag fra Høgskolen i Stavanger, og studerte komposisjon ved Norges musikkhøgskole og Universität der Künste Berlin.

Ved siden av sitt virke som komponist, har Torvund vært aktiv som gitarist innen rock og improvisasjonsmusikk.

Ofte er det en slags paradoksal sammenblanding av elementer som er grunnlaget for musikken hans: melodiske temaer i møte med konseptuelle idéer, akustisk kammermusikk og lyder frambragt av lo-fi-elektronikk og hjemmelagde strengeinstrumenter. Mange av stykkene hans sirkler rundt idéen om en arkaisk musikk, og det naivt idylliske og opprinnelige. For eksempel er lyd fra naturen et viktig element i flere av Torvunds verker.[] I «Wolf Studies» spiller musikerne sammen med et feltopptak av ulver, og i «Forest Construction» (2012) består det musikalske materialet av imitasjoner av dyrelyder og et feltopptak av musikere som spiller i skogen kombineres med livespilling. Torvund har vært opptatt av å bruke ulike innfallsvinkler til det å komponere musikk, og flere av hans verker åpner for bruk av improvisasjon.[]

Torvund var huskomponist for Oslo Sinfonietta i perioden 2003-04. Han har skrevet verk for ensembler som ensemble Ascolta, Ensemble Zwischentöne, Trondheim Symfoniorkester, Plus Minus ensemble og Yarn/Wire.

Musikken hans har blitt framført på Donaueschinger Musiktage, Maerz Musik, Ultraschall, Issue Project Room NY, Ultima, Transit, Huddersfield Contemporary Music Festival, Other Minds Festival og i Darmstadt Ferienkurse.

Torvund har også hatt flere viktige verv i det norske musikklivet.[] Han var redaktør for *Parergon*, tidsskrift for ny musikk, fra 2001 til 2002, kunstnerisk leder for samtidsmusikkfestivalen Music Factory i Bergen, medansvarlig for programmet til samtidsmusikkfestivalen Borealis (2004-08) og kunstnerisk leder for foreningen nyMusikk fra 2009 til 2012.

I perioden 2007 til 2009 var Øyvind Torvund del av INTRO komponistprogrammet til MIC Norsk musikkinformasjon og Rikskonsertene. I 2012 mottok han Arne Nordheims komponistpris, og i 2013 mottok han Deutscher Akademischer Austauschdienst-stipendet fra Der Berliner Künstlerprogramm.

I september 2017 ble Torvund tildelt Edvard-prisen i kategorien Samtid for verket *Sweet Pieces,* som ble bestilt av nyMusikk til Only Connect-festivalen i 2016. Sammen med BIT20 Ensemble, Trond Madsen, Kjetil Møster og Jørgen Træen vant han Spellemannprisen 2019 i klassen samtid for *The Exotica Album*.

Produksjon
----------

### Verkliste (utvalg)

#### Orkesterverk

* *Archaic Jam* for orchestra with electronics (2017)
* *Sweet Pieces* (2016)
* *Idyllic Scenes* (2015)
* *How Sound Travels* (2006)

#### Kammerverk

* *Wolf Studies* (2006/2014)
* *Untitled School/Mud Jam/Campfire Tunes* (2014)
* *Plastic Waves* (2013)
* *Willibald Motor Landscape* (2012)
* *Neon Forest Space* (2009

#### Sinfonietta

*Forest Construction* (2012)

### Diskografi

* BIT20 Ensemble, Trond Madsen, Kjetil Møster & Jørgen Træen: *The Exotica Album* (2019)
* asamisimasa, *Neon Forest Space - asamisimasa plays the music of Øyvind Torvund* (2015)
* Bjørn Fongaard – *Galaxe* (2015)
* Kjell Tore Innervik, *A Migrant in the New* (2011)
* *Concepts of Sorrows and dangers*  (2006)
* Tanja Orning, *Cellotronics* (2005)
* Håkon Thelin, *A P)reference to Other Things* (2004)
* Poing, *Giants of Jazz* (2003)
* Circulasione Totale *Orchestra, Borealis* (1998)

Referanser
----------

1. ↑   oppført som Oyvind Torvund, www.muziekweb.nl[Hentet fra Wikidata]
2. ↑
3. ↑
4. ↑  «Arkivert kopi». Arkivert fra originalen 24. september 2016. Besøkt 23. september 2016.
5. ↑  «nyMusikks historie». *nyMusikk*. Besøkt 26. oktober 2018.
6. ↑
7. ↑  «Arkivert kopi». Arkivert fra originalen 10. oktober 2017. Besøkt 10. oktober 2017.
8. ↑  «EDVARD-pris til Øyvind Torvund for «Sweet Pieces»». *nyMusikk*. Besøkt 26. oktober 2018.
9. ↑  «Spellemannvinnere». *nrk.no*. 1. mai 2020. Besøkt 2. mai 2020.

Eksterne lenker
---------------

* Øyvind Torvunds nettside
* Verkliste[*død lenke*] fra NB noter
* intervju Arkivert 18. oktober 2015 hos Wayback Machine. av Björn Gottstein
* Musikk i Brennpunktet – NRK-opptak fra Nasjonalbibliotekets arkiver med urfremføring av Torvunds *Forest Construction*
* Artikkel fra Allkunne

|  |  |
| --- | --- |
| Oppslagsverk/autoritetsdata | Store norske leksikon **·** BIBSYS **·** VIAF **·** GND **·** ISNI **·** BBC Things **·** MusicBrainz **·** Discogs
 |